text: বেঙ্গালুরু নগর জেলা, বা ব্যাঙ্গালোর আর্বান, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির উত্তর ও পূর্বদিকে রয়েছে বেঙ্গালুরু গ্রামীণ জেলা, পশ্চিম দিকে রয়েছে রামনগর জেলা এবং দক্ষিণ দিকে রয়েছে তামিলনাড়ু রাজ্যের কৃষ্ণগিরি জেলা৷ ১৯৮৬ খ্রিস্টাব্দে পূর্বতন বেঙ্গালুরু জেলা দ্বিখণ্ডিত করে বেঙ্গালুরু নগর ও বেঙ্গালুরু গ্রামীণ জেলা দুটি গঠন করা হয়৷ 
  
  বেঙ্গালুরু নগর জেলাতে রয়েছে পাঁচটি তালুক, সেগুলি হলো যথাক্রমে: উত্তর প্রান্তে বেঙ্গালুরু উত্তর বা বেঙ্গালুরু, দক্ষিণ প্রান্তে বেঙ্গালুরু দক্ষিণ বা কেঙ্গেরি এবং পূর্ব প্রান্তের তিনটি তালুক কৃষ্ণরাজপুরম, এলাহাঙ্কা এবং আনেকাল৷ রাজ্যের রাজধানী বেঙ্গালুরু শহরটি এই জেলাতেই অবস্থিত৷ এছাড়া জেলাটিতে রয়েছে ১৭ টি গ্রামপঞ্চায়েত (স্থানীয় ভাষায় হোব্লি), ৬৮৮ টি গ্রাম (স্থানীয় ভাষায় হাল্লি) এবং ৯ টি পৌরসংস্থা (স্থানীয় ভাষায় নগর নিগম) আছে৷ ইলেকট্রনিক সিটিটি আনেকাল তালুকে অবস্থিত৷
  
  ভুগোল
  
  আবহাওয়া
  এখানকার আবহাওয়া বেশ মনোরম ও নাতিশীতোষ্ণ৷ পরিমিত সর্বনিম্ন তাপমাত্রা এখনো পর্যন্ত .
  
  জনতত্ত্ব
  
  ২০০১ খ্রিস্টাব্দে জেলাটির মোট জনসংখ্যা ছিলো  ৬৫,৩৭,১২৪ জন, যার ৮৮.১১ শতাংশই ছিলো নগরবাসী৷ পরবর্তীকালে ২০১১ খ্রিস্টাব্দের ভারতের জনগণনা অনুসারে বেঙ্গালুরু নগর জেলার মোট জনসংখ্যা হয়ে দাঁড়ালো ৯৬,২১,৫৫১ জন,  যা [বেলারুশ]] রাষ্ট্রের জনসংখ্যার সাথে সমতুল্য৷  ফলে জেলাটি ২০১১ খ্রিস্টাব্দে ভারতের মোট ৬৪০ টি জেলার মধ্যে তৃতীয় জনবহুল জেলার মর্যাদা পেয়েছে৷ জেলাটির জনঘনত্ব  . ২০০১ থেকে ২০১১ খ্রিস্টাব্দের মধ্যে জনসংখ্যা বৃদ্ধির হার ৪৭.১৮ শতাংশ৷ জেলাটিতে প্রতি হাজার পুরুষে ৯১৬ জন নারী রয়েছেন এবং এখানে সর্বমোট সাক্ষরতার হার ৮৭.৬৭ শতাংশ, যেখানে পুরুষ সাক্ষরতার হার ৯১.০১ শতাংশ ও নারী সাক্ষরতার হার ৮৪.০১ শতাংশ৷
  
  মন্দির
   গাভী গঙ্গাধরেশ্বর মন্দির
   দোড্ড বসবনগুড়ি
   হলশূর সোমেশ্বর মন্দির
   ইসকন মন্দির বেঙ্গালুরু
   কোটে বেঙ্কটরমন মন্দির, বেঙ্গালুরু
  
  তথ্যসূত্র
  
  বিষয়শ্রেণী:কর্ণাটকের জেলা
title: বেঙ্গালুরু নগর জেলা